钦定古今图书集成/理学汇编/经籍典/第089卷 > 《除朱震兼资善堂赞读告词》同前
## 钦定古今图书集成/理学汇编/经籍典/第089卷 > 《除朱震兼资善堂赞读告词》同前

敕：左承议郎、守起居郎兼侍讲、赐绯鱼袋朱震。朕惟
《蒙》之象曰：“山下出泉，蒙，君子以果行育德。”盖泉之初，
未有所之。如人之蒙，未知所适。泉决之东西，蒙导之
邪正，亦惟其人而已矣。以尔纯白内备，博见洽闻，羲、
《易》麟经，尤所精贯。华光劝讲，宏益滋多。方开学于南
宫，久注心于旧德。赞读资善，汝往惟谐。既正朕之不
“难，宜诲蒙之无倦。兼职虽众，应用莫穷，《勿嫌拜赐之
频，实繄稽古》之力。其益懋哉。可特授依前官兼侍讲，
兼资善堂赞读。”绍兴五年六月三日。